OpenLLM-France/wikimedia huggingface dataset:
# Nuclèol

El nuclèol és un orgànul del nucli cel·lular que té com a principal funció la síntesi de l'ARN. El nuclèol es troba en tots els nuclis de les cèl·lules eucariotes que tenen un veritable nucli, a excepció d'alguns espermatozous i els nuclis de segmentació dels amfibis.
El nuclèol és un component imprescindible de la cèl·lula. Presenta unes característiques especials, ja que no procedeixen d'altres nuclèols preexistents i que s'hagin format a partir d'aquests per divisió. Són densos, no estan envoltats per membrana i apareixen i desapareixen durant la divisió cel·lular.
En la metafase i anafase es pot observar que les cèl·lules no tenen nuclèol. En la telofase apareixen de nou i en la interfase és quan ja són visibles. En el nuclèol es distingeixen dues parts:
* Zona central, de tipus fibril·lar, constituïda per filaments de cromatina, i es correspon amb l'organitzador nucleolar.
* Zona externa, granulosa, constituïda per grànuls de ribonucleoproteïnes, que són semblants als ribosomes.
En la cèl·lula, hi ha unes estructures permanents de naturalesa nuclear que són els cariosomes o cossos centrals. En la metafase es divideixen en dos. Se sospita que puguin ser nuclèols permanents, i es troben en algues, protozous i certs fongs. Si acceptem que aquests organismes són poc evolucionats, podria arribar-se a la conclusió que la desaparició i reorganització dels nuclèols són característiques adquirides pels organismes superiors en períodes evolutius recents.
Mitjançant estudis amb el microscopi electrònic, s'ha pogut comprovar que en els nuclèols hi ha conductes i vacúols. Un altre component n'és el nucleonema, i també es poden observar una o més zones formades per petits grànuls densos. Aquestes zones no presenten conductes i constitueixen una zona amorfa.
# Nuestra Madre Loreto

Nuestra Madre Loreto és un vaixell pesquer conegut perquè va salvar 12 nàufrags abandonats per les patrulleres líbies el 22 de novembre de 2018.
En l'episodi de 2018, durant deu dies l'única ajuda rebuda per Nuestra Madre Loreto va ser el vaixell de salvament Open Arms, que va ajudar i prestar ajuda mèdica el divendres 30 de desembre. Un dels refugiats va haver de ser traslladat en helicòpter en patir una forta deshidratació. Durant deu dies el vaixell va estar esperant resposta dels governs occidentals sobre a quin port podia deixar els refugiats mentre navegava entre Libia, Tunis, Malta i Itàlia. No va voler deixar els nàufrags a Líbia en considerar que no era un port segur. La capacitat del vaixell és de 13 persones i durant aquests dies superaren els 20. El capità del vaixell, Pascual Durá, enmig d'un temporal de vent i pluja, va reclamar una resposta urgent als governs europeus l'1 de desembre de 2018 perquè només tenien provisions i combustible per tres dies. Finalment se'ls va permetre deixar a Malta els refugiats el 2 de desembre de 2018.
La familia Durá ha rescatat gairebé un centenar de nàufrags a alta mar en els seus dos vaixells entre 2006 i 2018. El 2006 van pujar al vaixell Francisco y Catalina a 51 nàufrags, entre ells una dona embarassada i una nena de dos anys, a Malta. En aquella ocasió van haver d'esperar una setmana al vaixell mentre països europeus negociaven una solució.
El dia 4 de gener la tripulació del pesquer va ser reconeguda a l'ajuntament i distingida amb la insígnia de plata de la vila de Santa Pola i un diploma honorífic en el qual se'ls reconeix la tasca realitzada durant l'odissea viscuda durant 10 dies amb 12 migrants a bord alhora que es demanava per part de l'ajuntament l'alta distinció de la Generalitat Valenciana per aquests mariners.

## Referències

* ↑ «El pesquero con 11 inmigrantes desoye a Sánchez y vuelve a España tras 10 días en el Mediterráneo» (en castellà). ELMUNDO.
* ↑ «El pesquero 'Nuestra Madre Loreto', que rescató a 12 inmigrantes frente a Libia, recibe la ayuda del 'Open Arms' - EcoDiario.es» (en castellà). elEconomista.es.
* ↑ Periódico, El «El mensaje desesperado del pesquero 'Nuestra madre de Loreto'» (en castellà). elperiodico, 01-12-2018.
* 1 2 Junquera, Natalia «El pesquero español entrega a Malta los emigrantes rescatados». El País, 02-12-2018 [Consulta: 3 desembre 2018].
* ↑ Burgos, Rafa «Regresa a puerto el pesquero que rescató a 12 migrantes: “El Gobierno actuó tarde y mal”» (en castellà). , 21-12-2018 [Consulta: 7 gener 2019].
# Novel·la curta

Una novel·la curta o nouvelle és una narració de menor extensió que una novel·la i amb una trama menys desenvolupada i amb menys personatges però sense arribar a l'economia de recursos narratius pròpia del conte. A Anglaterra se l'anomena novella o bé short novel.
El seu antecedent és el relat breu medieval.
Julio Cortázar la defineix com un «gènere a cavall entre el conte i la novel·la».
En italià, la paraula novella feia referència a un relat més breu que el romanç (en francès roman, equival l'actual novel·la en català). A la llengua catalana es va començar a utilitzar la paraula en el sentit italià; així mateix, però, amb el pas del temps la paraula novel·la ha passat a designar tots aquells relats que tenen una extensió considerablement major a la del conte. Amb la qual cosa ha acabat essent necessari destriar entre novel·la i novel·la curta.
Pel que fa al nombre de paraules, la novel·la curta acostuma a situar-se entre els trenta mil i cinquanta mil mots., tot i així això és més una referència que no pas cap regla fixa i pot variar perfectament.

## Referències

* ↑ Ensayo sobre la novela corta en el Depósito Digital de la Universidad de Murcia
* ↑ La novela corta
* ↑ Clasifiación de los géneros literarios
# Nightmare

NightmareNaitomea (ナイトメア) és un grup de música rock visual kei del Japó. Van començar a gaudir de l'èxit amb la inclusió de la seva cançó "the WORLD" en la sèrie d'animació Death Note i són considerats una fita musical important de l'escena visual kei del moment.

## Referències

* ↑ SHOXX Vol. 170 abril del 2007- "Nightmare the WORLD Ruler" p. 40 Traduït per JHouserock.com (anglès) Arxivat 2009-01-24 a Wayback Machine.. Revista publicada per Ongaku Senkasha Co., Ltd. Copyright 2007.

## Enllaços externs

* Nightmare - Lloc web oficial
* Nightmare a MySpace
Viccionari
# Nuevo Estadio Los Pajaritos

El Nuevo Estadio Los Pajaritos és un estadi de la ciutat de Sòria (Castella i Lleó). És l'actual estadi del CD Numancia. El nom ve del barri on està ubicat, anomenat Los Pajaritos.
La propietat de l'estadi és de l'ajuntament, i no del Club Deportivo Numancia.

## Història

Inaugurat el 14 de gener de 1999, ha acollit les tres temporades del CD Numancia en Primera Divisió. Mític pel fred que fa sempre allí, el vell estadi de Los Pajaritos va ser seu del primer partit oficial de la selecció absoluta de Castella i Lleó.

## Referències

* ↑ «Estadio Los Pajaritos – C.D. Numancia | Web Oficial» (en castellà). [Consulta: 13 novembre 2022].
* ↑ Hervás, Juan Carlos. «El nuevo estadio de Los Pajaritos cumple 21 años» (en castellà), 15-01-2020. [Consulta: 13 novembre 2022].

## Enllaços externs

* Web oficial del CD Numancia de Soria (castellà)
# Nuevo Nueve

Nuevo Nueve Editores és una editorial espanyola de còmic, especialitzada en novel·la gràfica i obres infantils i juvenils. Va ser fundada el 2019 i té la seva seu a Madrid.

## Història

Nuevo Nueve va ser fundada per Ricardo Esteban, que anteriorment havia estat el creador i editor en cap de l'editorial Dibbuks. A l'abril de 2019 va abandonar l'editorial per discrepàncies amb Malpaso, màxim accionista de Dibbuks des de 2016, i va decidir muntar una nova editorial independent de novel·la gràfica.
Les primeres obres de Nuevo Nueve van sortir a la venda al setembre de 2019. El nom triat per a l'editorial fa referència a l'aniversari del fundador i al concepte del còmic com a «novè art». Des de la seva posada en marxa s'ha centrat en còmic infantil i juvenil, novel·la gràfica i llibres il·lustrats. Si bé una part del seu catàleg són àlbums d'autors francobelgues i italians, també ha publicat nombroses obres d'autors espanyols com Miguel Ángel Martín, Juan Berrio, El Torres i Paco Sordo, entre d'altres.

## Referències

* 1 2 «Entrevista a Ricardo Esteban: "Mi editorial siempre va a ser nueva: está en el nombre"». Tebeosfera, 22-03-2020. [Consulta: 15 setembre 2021].
* ↑ «Ricardo Esteban abandona Dibbuks» (en castellà). lacasadeel.net. [Consulta: 15 setembre 2021].
* 1 2 3 «Entrevista a Ricardo Esteban, editor de Nuevo Nueve» (en castellà). Zona Negativa. [Consulta: 15 setembre 2021].

## Enllaços externs

* Lloc web oficial de nou Nou
# Omissy

Omissy és un municipi francès del departament de l'Aisne, als Alts de França. Forma part de la Communauté d'agglomération de Saint-Quentin

## Administració

L'alcalde, des de 2001, és en Jean-Michel Laurent.

## Demografia

* 1962: 362 habitants
* 1975: 614 habitants
* 1990: 754 habitants
* 1999: 745 habitants
* 2007: 828 habitants
* 2008: 814 habitants

## Turisme

Omissy va ser premiada amb una flor al concurs de ciutats i pobles florits del 2007.

## Notes

* ↑ « PDF Recensement de la population de l'Aisne au 1er janvier 2008». [Consulta: 2 gener 2011].
* ↑ «Le palmarès des villes et villages fleuris» (en francès). Le Courrier picard, edició de l'Oise, 05-07-2008.
* ↑ Ciutats i pobles florits

## Enllaços externs

* Omissy a la web de l'Insee Arxivat 2012-08-30 a Wayback Machine.(francès)
* Clochers.org(francès)
# Niloofar Hamedi

Niloofar Hamedi (persa: نیلوفر حامدی) (Babul, 22 d'octubre de 1992) és una periodista iraniana que el 21 de setembre de 2022 fou detinguda per ser una de les primeres a revelar la detenció i mort de Mahsa Amini a mans de la policia moral iraniana. Fou arrestada al matí a casa seva i traslladada a la presó del barri d'Evin, a Teheran, juntament amb la també reportera Fatemeh Rajabi i la fotògrafa Yalda Meiri; segons el diari nacional Shargh, per al qual Hamedi treballava i que fou el primer mitjà de comunicació que informà del cas. La policia iraniana registrà casa seva i va confiscar-li diverses possessions. A més, el seu perfil a Twitter va ser suspès després de la detenció, però no quedà clar si fou per requeriment legal o per una campanya de denúncies a la plataforma de Twitter.

## Referències

* ↑ «Iranian security forces step up arrests of journalists as anti-state protests spread». Committee to Protect Journalists, 22-09-2022 [Consulta: 25 setembre 2022].
* 1 2 «Irán: Detenida la periodista Nilufar Hamedi, la primera en dar la noticia de la muerte de Masha Amini». La Vanguardia, 25-09-2022 [Consulta: 25 setembre 2022].
* ↑ «Periodista detenida en Irán tras informar sobre la muerte de Mahsa Amini». Kurdistan America Latina, 24-09-2022 [Consulta: 25 setembre 2022].

## Vegeu també

* Protestes després de la mort de Mahsa Amini
# Nilo Peçanha

Nilo Procópio Peçanha (Campos dos Goytacazes, 2 d'octubre de 1867 — Rio de Janeiro, 31 de març de 1924) va ser un polític brasiler. Va assumir la presidència de la república després de la mort d'Afonso Pena, el 14 de juny de 1909, i va governar fins a 15 de novembre de 1910.
Va néixer en una família molt pobra, fill d'un flequer conegut com el Sebastião da Padaria ('Sebastià de la fleca'). Se l'anomenava com mestiço do Morro do Coco o mulat. Les cartes falsament atribuïdes al mariscal Hermes da Fonseca, font d'un famós escàndol polític de la República Velha, deien que era mulat. Però molts historiadors dubten que fóra realment un descendent d'esclaus. En qualsevol cas, els seus orígens van ser molt humils: ell encara explicava haver estat criat amb "pão dormido e paçoca" ('pa dur i mantega de cacauet').
Durant el curt període de govern de Nilo Peçanha, va haver-hi una intensa disputa per la presidència entre els candidats Hermes da Fonseca, nebot de l'expresident Deodoro da Fonseca, i Rui Barbosa. Polítics de l'estat de São Paulo i de Minas Gerais, abans aliats, ara recolzaven candidats diferents. São Paulo i Bahia recolzaven Rui Barbosa, mentre Minas Gerais i Rio Grande do Sul recolzaven Hermes. Nilo Peçanha va enfrontar l'agreujament de les tensions entre les oligarquies polítiques "paulista" i "mineira".

## Referències

* 1 2 «Política brasileira, Presidentes do Brasil e a República, Nilo Peçanha». [Consulta: 10 març 2022].
* ↑ «Galeria dos Presidentes», 28-06-2010. Arxivat de l'original el 2010-06-28. [Consulta: 10 març 2022].
* ↑ «As grandes damas do Rio Negro na Republica Velha // Francisco Jose Ribeiro de Vasconcellos», 22-07-2009. Arxivat de l'original el 2009-07-22. [Consulta: 10 març 2022].
* ↑ Varón Cadena, Nelson. «Cartas falsas no jornal para influenciar as eleições» (en anglès). Portal Imprensa, 06-10-2008. [Consulta: 2 octubre 2023].
* ↑ Ribeiro de Vasconcellos, Francisco Jose. «As grandes damas do Rio Negro na Republica Velha» (en portuguès brasiler). Tribuna de Petrópolis, 20-05-2001. Arxivat de l'original el 2009-07-22. [Consulta: 2 octubre 2023].
# Nimfidi Sabí

Nimfidi Sabí (en llatí Nymphidius Sabinus) va ser un militar romà, fill d'una lliberta que exercia de prostituta al palau imperial. Nimfidi deia que la seva mare havia tingut relacions sexuals amb Calígula, i que ell era el seu pare.
Dirigia com a prefecte la guàrdia pretoriana junt amb Sofoni Tigel·lí a la part final del regnat de Neró. Va prendre part activa en desfer i castigar la conspiració de Gai Calpurni Pisó l'any 65. El 66 va rebre com agraïment de l'emperador les insígnies consulars.
Ell i Tigel·lí van ser els que van convèncer els soldats que proclamessin a Galba nou emperador, quan ja era clar que Neró es trobava en una situació insostenible.
Amb Galba al tron, el poder de Nimfidi va anar incrementant-se, així com la seva cobdícia, fins al punt d'obligar el seu antic col·lega Sofoni Tigel·lí a dimitir per quedar ell sol com únic prefecte del pretori. Menyspreava a Galba, a qui considerava vell i incapaç, per això es va trasbalsar profundament quan aquest va anomenar a Corneli Lacó com substitut de Tigel·lí.
Basat en la seva suposada filiació va provar llavors d'usurpar el tron per la força, però no va rebre prou suport i la guàrdia imperial, liderada pel tribú Antoni Honorat, li va barrar el pas i li donaren mort. El seu cadàver va ser exhibit en públic.

## Referències

* ↑ Plutarc, Vida de Galba, 2
* ↑ Plutarc, Vida de Galba, 8
* ↑ Plutarc, Vida de Galba, 14
# Nimfodor (metge)

Nimfodor (grec antic: Νυμφόδωρος, Nymphódōros, llatí: Nymphodorus) fou un metge grec del segle iii aC esmentat per Heraclides de Tarent. Fou famós per l'invent d'una màquina per reduir dislocacions anomenada γλωσσόκομον, que després va ser modificada per Aristió, i de la qual forneix una descripció Oribasi. L'esmenten Plini el Vell i diversos metges o cirurgians, entre els quals Apuleu Cels.
Sobre aquest personatge hi ha una notable confusió, car la seva biografia és quasi idèntica a la de Nileu. Fabricius suposa que era la mateixa persona que Nimfòdot (Νυμφόδοτος), un metge que citen Andròmac, Aeci i Pau d'Egina, que hauria viscut vers el segle i aC.

## Referències

* ↑ Nymphodorus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1218
# Ontex (Savoia)

Ontex és un municipi francès situat al departament de la Savoia i a la regió d'Alvèrnia-Roine-Alps. L'any 2007 tenia 80 habitants.

## Demografia
### Població

El 2007 la població de fet d'Ontex era de 80 persones. Hi havia 32 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 33 eren l'habitatge principal de la família, 20 eren segones residències i 1 estava desocupat. 53 eren cases i 1 era un apartament. Dels 33 habitatges principals, 28 estaven ocupats pels seus propietaris i 5 estaven llogats i ocupats pels llogaters; 9 tenien tres cambres, 6 en tenien quatre i 18 en tenien cinc o més. 29 habitatges disposaven pel capbaix d'una plaça de pàrquing. A 9 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ontex el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 0 |
| 0 | 60 a 64 | 0 |
| 8 | 55 a 59 | 0 |
| 0 | 50 a 54 | 4 |
| 0 | 45 a 49 | 4 |
| 8 | 40 a 44 | 0 |
| 0 | 35 a 39 | 0 |
| 0 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 52 persones, 39 eren actives i 13 eren inactives. De les 39 persones actives 36 estaven ocupades (23 homes i 13 dones) i 3 estaven aturades (2 homes i 1 dona). De les 13 persones inactives 5 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa immobiliària.
L'únic servei als particulars que hi havia el 2009 era un taller de reparació d'automòbils i de material agrícola.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Ontex a l'INSEE.
* Évolution et structure de la population Fitxa amb el detall de dades d'Ontex a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ontario (desambiguació)

«Ontario» té aquests significats:
* Ontario, província del Canadà amb capital a Toronto
* Llac Ontario, llac d'Amèrica del Nord fronterer amb Canadà i Estats Units
* Ontario (Califòrnia)
* Ontario (Ohio)
* Ontario (Oregon)
* Ontario (Wisconsin)
* Ontario Lacus, llac proper al pol sud del satèl·lit de Saturn Tità
# Ontario (Oregon)

Ontario és una població dels Estats Units a l'estat d'Oregon. Segons el cens del 2000 tenia 10.985 habitants.

## Demografia

Segons el cens del 2000, Ontario tenia 10.985 habitants, 4.084 habitatges, i 2.634 famílies. La densitat de població era de 948,8 habitants per km².
Dels 4.084 habitatges en un 35,6% hi vivien nens de menys de 18 anys, en un 47,4% hi vivien parelles casades, en un 13,1% dones solteres, i en un 35,5% no eren unitats familiars. En el 30,4% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,3.
Per edats la població es repartia de la següent manera: un 30,5% tenia menys de 18 anys, un 11,5% entre 18 i 24, un 24% entre 25 i 44, un 18,6% de 45 a 60 i un 15,4% 65 anys o més.
L'edat mediana era de 31 anys. Per cada 100 dones de 18 o més anys hi havia 85,2 homes.
La renda mediana per habitatge era de 29.173$ i la renda mediana per família de 35.625$. Els homes tenien una renda mediana de 29.775$ mentre que les dones 21.967$. La renda per capita de la població era de 14.683$. Aproximadament el 16,4% de les famílies i el 20,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ontario». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Ontario». American Fact Finder. Oficina del Cens dels Estats Units, 12-01-2010.
# Oribasi

Oribasi (en llatí Oribasius, Oreibásios o Oribásios en Ορειβάσιος o Οριβάσιος) (vers 325 - vers 400) va ser un destacat metge grec que a Suides s'indica que va néixer a Sardes mentre que Eunapi el fa originari de Pèrgam.
Va estudiar medicina amb Zenó de Xipre juntament amb Jònic i Magne d'Antioquia, a Alexandria, capital cultural de l'Imperi. Va fer amistat en algun moment amb Julià, després conegut com a Julià l'Apòstata, amistat que va perdurar durant tota la vida d'aquest darrer i del qual va ser metge personal. Oribasi va ser la primera persona a la qual Julià va revelar que havia apostatat del cristianisme. El desembre de l'any 355 Julià va ser enviat com a cèsar a la Gàl·lia i Oribasi el va acompanyar. El 361 Julià va esdevenir emperador i Oribasi va ser nomenat qüestor de Constantinoble on va fer restaurar l'oracle de Delfos, però no va aconseguir revitalitzar-lo. Acompanyà Julià a l'expedició de Pèrsia i era amb ell quan va morir el 26 de juny del 363.
Els emperadors següents, Valentinià I i Valent, li van confiscar les propietats i el van desterrar probablement a terres dels gots, on es va guanyar la confiança dels seus reis pels coneixements mèdics que tenia. Potser van ser els mateixos emperadors que l'havien desterrat els que el van tornar a cridar aproximadament el 369.
Ja a l'Imperi, es va casar amb una dama de bona família i fortuna i amb ella va tenir quatre fills, un dels quals era anomenat Eustaci. Els emperadors següents li van restaurar les propietats. Oribasi va morir després del 395, però la data exacta no es coneix.
Personalment, se sap que era un pagà conscient i partidari de les antigues filosofies i creences.

## Obres

Va escriure almenys tres obres:
* Συναγωγαὶ Ιατρικαί o Εβδομηκοντάβιβλος, Collecta Medicinalia, o Hebdomecontabiblos, en 70 llibres (dels quals només se'n conserven 25), escrit per encàrrec de Julià.
* Σύνοψις, en nou llibres, dedicat al seu fill Eustaci.
* Εὐπόριστα, Euporista o De facile Parabiibus, en quatre llibres, dedicat al seu amic Eunapi.
El Suides li atribueix altres obres perdudes:
* 1. Περὶ Βασιλείας, De Regno.
* 2. Περὶ παθω̂ν, De Affectibus.
* 3. Πρὸς τοὺς ̓Απορου̂ντας τω̂ν ̓Ιατρω̂ν, Ad illos quibus Medicorum Copia non datur (o Ad Medicos dubitantes, vel mopes Consilii).

## Referències

* ↑ [https://quod.lib.umich.edu/m/moa/acl3129.0003.001/52?page=root;rgn=full+text;size=100;view=image;q1=OribasiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 44. ]
# Ontur

Ontur és un municipi de la província d'Albacete, situat a 24 kilòmetres d'Hellín, que pertany a la comarca de Campos de Hellín. El 2021 tenia 1.963 habitants, quasi quatre-cents menys que el 2009.

## Referències

* ↑ «Ontur». Gran Enciclopèdia Catalana. Barcelona: Grup Enciclopèdia Catalana.